Source: https://haamer.net/auctionItem.php?ixAuctionItem=14456
Timestamp: 2019-02-16 12:58:28+00:00

Document:
Kombineeritud püss Haenel - haamer.net internetioksjonid
R 28. detsember 2018 kell 12:00 Kombineeritud püss Haenel
Kombineeritud püss Haenel
Nr. 14456
28. detsember 2018 12:01
Hind: 960 €
tagatisraha: 96 €
Kombineeritud püss Haenel, mudel: Haenel-Jaeger-810, kaliiber 12|GA; 7x65R|mm, tehase nr: H01172.
Keelumärked/ vara kasutamise piirangud: vara on arestitud kohtutäitur Rocki Albert'i poolt 07.06.2018. Registrisse on seatud võlgniku nimel registreeritud varale käsutamise keelumärge täitemenetluse 176/2018/214 raames. Eduka enampakkumise korral keelumärge kustutatakse.
Vara seisukord ja puudused ei ole kohtutäiturile teada!
RELVASEADUSEST TULENEVAD ERISUSED
Relva soetamisel tuleb enampakkumisel osaleda soovijal järgida Relvaseaduses (RelvS) sätestatut. Piiratud tsiviilkäibega relva ja laskemoona soetamiseks, välja arvatud relvaseaduse §-des 5 ja 7 ning § 9 lõikes 3 sätestatud juhtudel, ning relvade, tulirelva osade või laskemoona valmistamisega, relvade, tulirelva osade või laskemoona müügiga või relvade ja tulirelva osade ümbertegemise ja parandamise teenuse osutamisega tegelemisel on vajalik soetamisluba. Relva soetanud isik on kohustatud seitsme tööpäeva jooksul, arvates relva soetamise päevast, registreerima selle elu- või asukohajärgses prefektuuris.
Telefon: +372 442 9972
Enne pakkumise tegemist tuleb oksjonile registreeruda. Kui Kohtutäitur registreerimise kinnitatab, tuleb Sinu e-posti peale vastav teade.
Saaja: Pärnu kohtutäitur Rocki Albert
Arvelduskonto number: 10010320236013 SEB IBAN EE631010010320236013 BICEEUHEE2X
Tagatis tuleb tasuda hiljemalt 1 päev enne pakkumiste esitamise tähtaega. Selgitusse kirjutada objekti aadress või nimetus.
NB! Kohtutäitur enne tagatisraha laekumist registreerimist ei kinnita!
Pakkumist tehes kinnitab Pakkuja, et on tutvunud ja nõustub käesoleva enampakkumiste tingimustega ning on tutvunud varaga, seda iseloomustavate materjalidega ning teadlik vara olukorrast ja ei oma selles osas pretensioone haamer.net-ile ega kohtutäiturile.
Juhul kui Teil ei ole võimalik haamer.net kasutajaks registreeruda ja elektrooniliselt pakkumist teha, saate pöörduda kohtutäituri büroosse. Büroos tuvastatakse Teie isik ning võimaldatakse elektroonilise pakkumise tegemine.
Kohtutäituril on õigus lükata esitatud pakkumine tagasi juhul kui see ei ole seaduslik ja kuulutada enampakkumise nurjunuks.
Elektroonilise enampakkumise võitja peab tasuma ostuhinna enampakkumise lõppemise päevale järgneval tööpäeval. Kui ostuhind ületab 12700.00 eurot, tuleb ostuhinnast üks kümnendik tasuda enampakkumisele järgneval tööpäeval ning ülejäänud hind tuleb tasuda 15 päeva jooksul. Kui ostjaks on võlgnik, tuleb kogu ostuhind tasuda enampakkumisele järgneval tööpäeval.
Kui ostja soovib osta sundenampakkumisel müüdavat asja krediidiasutuse väljastatava laenuga, peab ta sellest kohtutäiturile teatama kohe pärast tema pakkumise parimaks tunnistamist. Koheseks teatamiseks loetakse kohtutäiturile teatamist parimaks pakkumiseks tunnistamise päeval. Ostuhinna tasumisel laenuga ei kohaldata ostjale ostuhinnast ühe kümnendiku ega ostuhinna kohese tasumise kohustust. Ostja kohustub tasuma kogu ostuhinna või tagama ostuhinna tasumise kohustuse täitmise krediidiasutuse poolt 15 päeva jooksul parimaks pakkumiseks tunnistamise päevale järgnevast päevast arvates. Ostuhinna tasumist laenuga ei saa taotleda võlgnik.
Võitja poolt tasutud tagatisraha arvatakse ostuhinna sisse, teistele osavõtjatele tagastatakse tagatisraha järgmise tööpäeva jooksul.
Kui Teil on küsimusi oksjonikeskkonna kasutamisega võtke ühendust haamer.net kasutajatoega telefonil: +37 5656 0093
Pakkumise tegemise eelduseks on tagatisraha ülekanne kohtutäituri kontole. Raha peab olema kantud vähemalt tööpäev enne enampakkumise lõppu. Kui üle-eestiline sidekatkestus toimub vahetult enne enampakkumise lõppu ja tagatisraha kandnud osalejad ei pääse dünaamilisele oksjonile, kuulutatakse enampakkumine nurjunuks.
Kohtutäitur ega haamer.net ei saa võtta vastutust internetiühenduse katkestuse või puudumise eest, mis on osaleja enda poolt tingitud.
Kuidas saavad oksjonil osaleda välismaalased ja isikud kel pole võimalik id-kaardi või pangalingi kaudu end tuvastada?
Sellisel juhul tuleb minna kohtutäituri büroosse, kus osaleja isik tuvastatakse. Vajadusel aidatakse haamer.net kasutaja registreerida.
Kui internetiühenduse võimalust ei ole saab pakkumise kohtutäituri büroos kohapeal teha.
Et vältida ebameeldivusi, tehke kindlaks kas Teil on õigust enampakkumisel osaleda. Kui olete äriühingu esindaja ja Teid ei ole ettevõtte B-kaardile kantud tuleb vastav volitus saata kohtutäiturile. Pidage meeles, et ilma vastava volituse või õiguseta jätab kohtutäitur tagatisraha tagastamata!
1.1. Tingimused kehtivad kõikide interneti lehekülje http://www.haamer.net (edaspidi Lehekülg) kasutajaks registreerunud isikute (edaspidi Klient), enampakkumise korraldaja (edaspidi Kohtutäitur) ja Lehekülje omaniku Oksjoni Korralduse OÜ (edaspidi haamer.net) vahel enampakkumisel osalemisel.
1.2. Kontaktandmed:
Oksjoni Korralduse OÜ
Jakobsoni 11, Viljandi 71020
Telefon: +372 56560093
2. Kliendi kohustused. Klient kohustub:
2.1. esitama kasutajaks registreerumisel täielikult tõeseid isikuandmeid, sh registreeruma oma õige ja täieliku nime all ning kasutama kehtivat posti- ja elektronposti aadressi;
2.2. koheselt elektroposti teel informeerima haamer.net-i kõikidest andmetest, mis on muutunud, võrreldes Lehekülje kasutajaks registreerumisel esitatuga;
2.3. enampakkumise ajal alluma enampakkumise protseduurireeglitele;
2.4. hoidma Lehekülje kasutamiseks fikseeritud kasutajanime ja parooli nii, et see ei satuks kolmandate isikute kätte, v.a juhul kui Klient on selliseid kolmandaid isikuid volitanud ennast esindama enampakkumisel osalema;
2.5. Lehekülje kasutamiseks fikseeritud kasutajanime ja parooli sattumisel kolmandate isikute valdusesse, vastutama selle isiku poolt Kliendile võetud siduvate kohustuste täitmise eest;
2.6. mitte kasutama Lehekülge ebaseaduslikes tehingu(te)ks ja/või pettus(te)ks;
3. Haamer.net-i kohustused. Haamer.net on kohustatud:
3.1. piirama või tühistama Kliendi Lehekülje kasutamisõigusi kui:
3.1.1. Klient on esitanud Lehekülje kasutajaks registreerumisel informatsiooni, mis on väär, eksitav ja/või ebatäpne,
3.1.2. Klient rikub korduvalt Tingimusi või Tingimustest tulenevaid Kliendi kohustusi.
3.2. jälgima Leheküljel toimuvat tegevust ja teostama uurimusi kõigi väidetavate rikkumiste osas kasutades selleks kõiki seaduslikke vahendeid.
4. Isikuandmete töötlemine
4.1.1. Haamer.net kogub isikuandmeid vastavalt Täitemenetluse seadustikule.
4.1.2. salvestades Klientide nimed, isikukoodid ning nende elu- või asukohad, kandes need vastavasse nimistusse, mis on enampakkumise akti lahutamatu osa;
4.1.3. punktis 4.1.1 nimetatud andmed antakse üle kohtutäiturile.
5. Ostu-müügitingimused
5.1. Pakkuja peab olema registreerunud haamer.net keskkonna kasutajaks ja läbi pangalingi tuvastatud.
5.2. Enampakkumisel osaleb ostja enda nimel. Enampakkumisele registreerunud ja tagatisraha tasunud kasutajale väljastatakse unikaalne kasutajanimi enampakkumisel osalemiseks.
5.3. Enampakkumisel võib osaleda ka esindaja kaudu. Esindajal peab enampakkumise parimaks tunnistamise puhul olema kehtiv volikiri ja selle esitama kohtutäiturile viivitamatult pakkumise parimaks tunnistamise päeval. Esindusõiguse tõendamise kohustus on volitajal ja volitatul. Enampakkumisel ei või isiklikult ega esindajana osaleda kohtutäitur ega isik, kes on viibinud manukana vara arestimise juures, samuti isik, kes korraldab enampakkumist või kes on manukas enampakkumise läbiviimisel, ning sellise isiku arvel tegutsev isik (TMS § 87).
6. Tagatisraha tasumise kohustus ja selle tagastamine.
6.1. Enampakkumisel osaleda sooviv isik peab tasuma tagatisraha, mille suurus on kuni kümme protsenti alghinnast. Tagatisraha peab olema laekunud kohtutäituri määratud kontole vähemalt 1 päev enne enampakkumise päeva. Alles peale tagatisraha laekumist võimaldatakse kasutajal enampakkumisel osaleda.
6.2. Tagatisraha ei pea maksma riik ja kohaliku omavalitsuse üksus ning Eesti Pank ning sissenõudja ja pandipidaja, kui nende nõue katab nõutava tagatisraha. Kui isik on tagatisraha maksnud, enampakkumisel ei osale, pakkumist ei tee või ei osutu parimaks pakkujaks, siis tagatisraha tagastatakse. Ostja makstud tagatisraha arvatakse ostuhinna sisse, teistele enampakkumisest osavõtnutele tagastatakse see enampakkumise päevale järgneval tööpäeval. (TMS § 83 ).
7. Ostuhinna tasumise kohustus ja vastutus tasumata jätmise korral
7.1. Enampakkumine lõpeb enampakkumise kuulutuses märgitud ajal. Enampakkumise võitja on kõrgeima pakkumise esitanud isik (TMS § 881).
7.2. Elektroonilise enampakkumise võitja peab tasuma ostuhinna enampakkumise lõppemise päevale järgneval tööpäeval TMS § 93 lg 3 sätestatud viisil. Kui ostuhind ületab 12 700 eurot, tuleb ostuhinnast üks kümnendik tasuda enampakkumisele järgneval tööpäeval ning ülejäänud hind tuleb tasuda 15 päeva jooksul. Kui ostjaks on võlgnik, tuleb kogu ostuhind tasuda enampakkumisele järgneval tööpäeval (TMS § 93 lg 21).
7.3. Kui ostjaks on sissenõudja, kelle nõue ületab ostuhinna või on sellega võrdne, tehakse tasaarvestus tema nõudega ulatuses, mis vastab osale, mida sissenõudjal oleks õigus saada tema poolt ostetava vara müügist saadud tulemi jaotamisel. Tasaarvestamata jäänud ostuhinna osa tasub sissenõudja kohtutäituri ametialasele kontole käesolevas paragrahvis sätestatud korras.
7.4. Kui enampakkumise võitnud ostja ei tasu ostuhinda pannakse asi kohe kordusenampakkumisele sama alghinnaga. Esialgne ostja ei või sellel kordusenampakkumisel osaleda. Tema makstud tagatisraha ei tagastata ja see kantakse koja kohtutäiturite ametikogu eelarveossa. Samuti peab ta tasuma tema pakutud hinna ning kordusenampakkumisel pakutud hinna vahe, kui kordusenampakkumisel pakutud hind on tema pakutud hinnast madalam (TMS § 100)
8. Vastuväidete esitamine
8.1. Elektroonilisel enampakkumisel osalevad isikud võivad esitada vastuväited enampakkumiste läbiviimise kohta enampakkumise lõppemise päevale järgneva tööpäeva jooksul kohtutäiturile. Vastuväidete esitamata jätmise korral, ei ole neil õigust kaevata akti ebaõige koostamise peale ega akti ebaõigsusele ega enampakkumise oluliste tingimuste rikkumisele hiljem tugineda (TMS § 921)
9. Muu oluline info
9.1. Kohtutäitur lükkab tagasi tühise pakkumise. Tühiseks pakkumiseks loetakse eelkõige pakkumist, mis ei kata alghinda; või selle isiku pakkumist, kes ei tohi enampakkumises osaleda; või tingimuslikku pakkumist. Kohtutäitur võib tagasi lükata enampakkumise nurjamise kavatsusega tehtud pakkumise.
9.2. Kui pakkumise kehtivus sõltub pakkujat esindava isiku esindusõiguse ulatusest või muu isiku nõusolekust, lükkab kohtutäitur pakkumise tagasi, kui esindusõigust või nõusolekut ei tõendata viivitamata (TMS § 89).
9.3. Asja v.a. kinnisasja müümisel täitemenetluses läheb müüdava asja juhusliku hävimise riisiko ostjale üle asja üleandmise ajast. Üleandmisest alates kannab ostja kõik asjaga seotud kulud ja koormatised ning saab kogu kasu.
9.4. Kinnisasja ja sellega koos müüdud esemete hävimise riisiko läheb enampakkumisel ostjale üle pakkumise parimaks tunnistamisega. Pakkumise parimaks tunnistamine tehakse enampakkumisel osalejatele teatavaks elektroonilisel enampakkumisel hiljemalt enampakkumise päevale järgneval tööpäeval veebikeskkonnas. Pakkumise parimaks tunnistamisest alates kannab ostja kõik kulud ja koormatised ning saab kogu kasu. Omand enampakkumisel müüdud kinnisasjale tekib enampakkumise akti alusel kinnistusraamatusse kande tegemisega.
9.5. Ostja võib üüri- või rendilepingu üles öelda võlaõigusseaduse §-s 323 ettenähtud tingimustel ja tähtaja jooksul. Ostja ei või üüri- või rendilepingut üles öelda, kui kinnistusraamatusse on kantud selle kohta märge ja seda märget ei saa kinnistusraamatust järjekoha tõttu kustutada.
9.6. Asja müümisel täitemenetluses ei vastuta kohtutäitur ega võlgnik müüdud asja puuduste eest. See ei välista kohtutäituri ega võlgniku võimalikku vastutust õigusvastaselt tekitatud kahju eest (TMS § 103).
10. Pakkumiste tegemise kord
10.1. Pakkumist tehes kinnitab Pakkuja, et on tutvunud ja nõustub käesolevate protseduurireeglitega ning on tutvunud varaga, seda iseloomustavate materjalidega ning teadlik vara olukorrast ja ei oma selles osas pretensioone haamer.net-ile ega kohtutäiturile ning kinnitab, et oksjonikeskkonnas antud elektroonilisele e-posti aadressile saadetud dokumendid loetakse kättetoimetatuks dokumendi saatmisest järgmisel päeval. Kättesaamise kinnitamiseks piisab dokumendi väljasaatmise tõendamisest.
10.2. Juhul, kui enampakkumisel osaleja osutub enampakkumise võitjaks ning enampakkumine kinnitatakse, kohustub ta maksma vara eest tema poolt pakutud hinna ning tasuma kõik vara omandiga ülekandmisega kaasneda võivad kulud.
10.3. Enampakkumise võitja on kõrgema pakkumise teinud isik, kelle pakkumist dünaamilises oksjonivoorus 75 sekundi jooksul enam üle ei pakuta.
10.4. Enampakkumise tulemused tehakse teatavaks kõigile enampakkumisel osalejatele haamer.net-is kohe pärast enampakkumise võitja selgumist.
10.5. Enampakkumise tulemused kinnitatakse viivitamatult peale enampakkumise toimumist. Kui selgub tulemuse kinnitamist takistavad asjaolud, saadetakse kõigile enampakkumisel osalenutele teade enampakkumise nurjumise kohta.
10.6. Pakkumiste tegemise aeg on vähemalt 14 ööpäeva enampakkumise avamisest arvates.
10.6.1. Pakkumisi alustatakse alghinnast.
10.6.2. Pakkuja sisestab summa, mis peab olema vähemalt sammu võrra suurem eelmisest pakkumisest.
10.6.3. Pakkumise samm on määratud iga enampakkumise juures eraldi täiseurodes.
10.6.4. Kui pakkuja sisestab summa, mis on suurem kui minimaalne võimalik pakkumine aktiveerub automaatpakkuja. Automaatpakkuja teeb oksjonil osaleja eest pakkumisi kuni sisestatud summani, mida pakkuja oli nõus maksimaalselt pakkuma. Automaatpakkuja tõstab pakkumist üksnes sammu võrra. Kui mitu pakkujat teevad automaatpakkumise, jääb peale neist suurim, pakkudes väiksema üle maksimaalselt pakkumise sammu võrra. Vahepealseid samme ei näidata. Kui kaks pakkujat teevad automaatpakkumise samale summale, eelistatakse ajaliselt esimest pakkujat.
10.6.5. Enampakkumine on dünaamilise lõpuga. Dünaamiline lõpp algab varem välja kuulutatud kuupäeval ja kellaajal.
10.6.6. Kui dünaamiliseks lõpuks määratu perioodi (75 sekundi) jooksul enne tähtaja saabumist ei ole laekunud ühtegi uut pakkumist, lõpeb enampakkumine tingimustes märgitud tähtajal. Kui dünaamiliseks lõpuks määratud perioodi jooksul enne tähtaja saabumist laekub uus pakkumine, loetakse selle pakkumise laekumise hetk dünaamiliseks lõpuks määratud perioodi uueks alguseks ja enampakkumine pikeneb.
10.6.7. Dünaamiline lõpp kestab minimaalselt 75 sekundit. Kui selle aja jooksul uut pakkumist ei tehta, kuulutatakse võitjaks kõrgeima pakkumise teinud Klient. Oksjonisüsteem teavitab enne pakkumise aja täis saamist kaks korda kasutajaid teadetega: „Esimest korda“ ja „Teist korda“.
10.6.8. Dünaamilisel oksjonil uusi automaatpakkumisi teha ei saa. Eelvoorus tehtud pakkumised kanduvad kõik dünaamilisse vooru üle.
10.6.9. Oksjoni tulemused on osalejatele nähtavad kohe pärast oksjoni lõppemist lõppenud oksjonite all (pakkumiste ajalugu).
Avaldamise algus: 27.11.2018
Alghind: 960.00 euro(t).
Enampakkumisel osalemiseks tuleb end registreerida oksjonikeskkonnas haamer.net aadressil http://www.haamer.net/. Tagatisraha 10% alghinnast peab olema laekunud kohtutäitur Rocki Albert'i ametialasele arvelduskontole IBAN: EE631010010320236013 SEB Panka hiljemalt 27.12.2018 kell 17.00. Hilisemaid laekumisi ei arvestata. Tagatisraha loetakse tasutuks selle laekumise hetkest. Alles peale tagatisraha laekumist võimaldatakse kasutajal enampakkumisel osaleda. Tagatisraha ei pea maksma ainult riik ja kohaliku omavalitsuse üksus ning Eesti Pank ning sissenõudja ja pandipidaja, kui nende nõue katab nõutava tagatisraha. Ostja makstud tagatisraha arvatakse ostuhinna sisse, teistele enampakkumisest osavõtnutele tagastatakse see enampakkumise päevale järgneval tööpäeval.
Enampakkumisele registreerimine algab 27.11.2018 kell 16.00 ja lõpeb enampakkumise pikenevas lõpus.
Enampakkumine algab 27.11.2018 kell 16.00 ja lõpeb 28.12.2018 kell 12.00. Pikeneva lõpu intervall on 1.15 minut(it).
Vara kohta täiendava info saamiseks ning tutvumiseks palume võtta ühendust kohtutäituri bürooga. Kohtutäituri büroo kontakt Leana Land telefon 44299972 või 4424031, e-post: info@albert.ee või leana.land@albert.ee.
Relva võõrandamise tehing toimub politseijaoskonnas pärast ostu-müügi tehinguks vajalike dokumentide vormistamist vastavalt Relvaseaduses sätestatule.
Teadaande number 1393779
Otseviit teadaandele: https://www.ametlikudteadaanded.ee/ee/Kohtut%C3%A4itur%20Rocki%20Albert/enapakkumine-myyk/taitemenetluses-vallasasja-enampakkumine/2018/11/27/1393779

References: § 9
 § 87
 § 83
 § 881
 § 93
 § 93
 § 100
 § 921
 § 89
 § 103